L'Ajuntament de Bétera contracta a quatre joves amb el programa d'ocupació EMPUJU
18 de octubre de 2024

• L'àrea d'Ocupació destina un total de 90.338,16 euros per a la millora de l'ocupabilitat d'aquests joves desocupats menors de 30 anys.

L'Ajuntament de Bétera, a través de la seua Agència d'Ocupació i Desenvolupament Local (ADL), posa en marxa aquests programes que pretenen incrementar l'ocupabilitat de les persones desocupades que han sigut contractades i procurar una pràctica professional al mateix temps que es dota al Consistori de mitjans humans addicionals per a realitzar actuacions en l'àmbit de les seues competències.

Per a dur a terme aquestes contractacions s'ha rebut una subvenció a través del LABORA Servici Valencià d'Ocupació i Formació cofinançat per la Unió Europea per un import que ascendeix a 57.131, 41 euros per a la contractació de 4 joves menors de 30 anys d'edat que figuren inscrits com a demandants d'ocupació en els Espais Labora de la Generalitat i com a beneficiaris en el fitxer del Sistema Nacional de Garantia Juvenil, condicions que hauran de complir-se en el moment de la contractació. Mentre que l'Ajuntament ha cofinançat amb recursos municipals un total de 33.206,75€.

Benvinguda

Hui l'Alcaldessa de Bétera, Elia Verdevio, al costat del regidor d'Ocupació, Adrián Cámara i la regidora de Personal, Marisa Silvestre, els han donat la benvinguda i els han detallat les funcions i els departaments en els quals prestaran els seus serveis.

A través del programa EMPUJU s'ha contractat aquests 4 joves menors de 30 anys mitjançant un contracte amb una duració de 10 mesos, a jornada completa, que prestaran serveis com a conserges fent les tasques pròpies d'aquests llocs en les diferents dependències municipals.

En eixe sentit, Elia Verdevío, ha ressaltat que “la finalitat d'aquestes contractacions és l'adquisició, per part de les persones participants, d'habilitats pràctiques i experiència professional per a facilitar la seua inserció laboral”.

Al seu torn, Adrián Cámara ha assenyalat “la importància de continuar captant fons per a implementar actuacions que comporten la contractació de col·lectius vulnerables contribuint a reduir la taxa de desocupació”.

Mentre que Marisa Silvestre ha destacat que “és fonamental donar als joves desocupats de Bétera una oportunitat professional ja que des de l'administració local és necessari incentivar i promoure la creació de llocs de treball en el nostre municipi”.

Des de l'ADL i per a la tramitació d'aquestes ajudes s'ha estat al que es disposa en la Instrucció Resolució d'11 de juliol de 2024, del Director General de LABORA Servici Valencià d'Ocupació i Formació, publicada en el DOGV, número 9896 de 18 de juliol de 2024, per la qual es convoca per a l'exercici 2024 les subvencions destinades a la contractació de persones desocupades menors de 30 anys per entitats locals de la Comunitat Valenciana.